Leili Iher
Leili Iher (28. jaanuaril 1941 Osula, Sõmerpalu vald, Võrumaa – 20. mai 2015) oli eesti kirjandusteadlane ja luulekriitik. Ta oli alates 1960. aastate teisest poolest avaldanud luuleteoreetilisi artikleid ja aastal 2011 mahuka uurimusliku Gustav Suitsu biograafia. Leili Iher on korraldanud ja välja andnud oma isa, luuletaja ja prosaisti Rihhard Iheri (1910–80) loomingulist pärandit: koostanud luule valikkogu "Havva kivi. Ikupilli ja loriluku" (Tartu 1998) ja avaldanud jutustuse "Kaheksa kellalööki" (Võru 2000; varem ilmunud järjejutuna ajalehes Eesti Sõna 1943).